05/07/2013 | Administración LocalMunicipal
Cabanas
Notificación resolución expediente sancionador

Intentada a notificación do acto sinalado a empresa FORESTAL A CABANA e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de decembro, do réxime xurídico das administracións públicas e do procedemento administrativo común, procédese a notificar mediante publicación no BOP e no taboleiro de anuncios do Concello de Cabanas a seguinte resolución de data 21-12-2012: Vistas as actuacións practicadas e a proposta de resolución formulada polo Instrutor do expediente no procedemento sancionador que se segue contra a empresa Forestal A Cabana S. L., pola comisión dunha infracción leve contra a Ordenanza Municipal reguladora da protección do medio natural do Concello de Cabanas.1.- Por resolución da Alcaldía 09/2012, de data 16 de abril de 2012, iniciouse procedemento sancioador á Empresa Forestal A Cabana S. L., para determiar a posible responsabilidade administrativa na que houbera podido incorrer polos feitos seguintes: Realización de saca de madeira por vías municipais sen a correspondente autorización e ocasionando danos en camiño no lugar de Valedoso, parroquia de Salto, no termo municipal de Cabanas.2.- Nomeado Instrutor e secretario, sen que o notificado inculpado promóvese recusación, instrúese o oportuno procedemento simplificado, de conformidade co artigo 23 do Real Decreto 1398/1993, de 4 de agosto, polo que se aproba o Regulamento do procedemento para o exercicio da potestade sancionadora, para o esclarecemento dos feitos, concedendo ós interesados un prazo de dez días para que presenten alegacións e documentos e para a proposición e práctica da proba. No prazo concedido ó efecto os imputados non formularon alegacións.3.- Incorporáronse ó expediente copia dos seguintes documentos: - Informe da Policía Local de data de 26 de xaneiro de 2012. - Notificación de Alcaldía de data de 19 de marzo de 2012. - Acuse de recibo de data de 22 de marzo de 2012. - Informe da Policía Local de data de 2 de abril de 2012. - Providencia de Alcaldía de data de 11 de abril de 2012. - Informe xurídico de Secretaría de data de 12 de abril de 2012. - Resolución 089/2012, de incoación de expediente sancionador de 16 de abril de 2012. - Notificación da resolución 089/2012 de 25 de xaneiro de 2012. - Devolución carta de notificación de data 30 de abril de 2012. - Devolución carta de notificación da resolución 089/2012 de data 6 de xuño de 2012. - Anuncio de imposibilidade de practicar a notificación de data de 28 de xuño de 2012. - Anuncio de publicación no BOP de data 28 de xuño de 2012. - Providencia do Instrutor do expediente, no que se solicita informe dos servizos técnicos de urbanismo de data 29 de xuño de 2012. - Informe técnico dos servizos técnicos municipais de avaliación de danos de 2 de xullo de 2012, por importe de - Providencia do Instrutor do expediente, no que se solicita informe dos servizos técnicos de urbanismo de data 3 de xullo de 2012. Segundo resulta da instrución do expediente, FORESTAL A CABANA S. L realizou os seguintes feitos: “Operacións de obtención e transporte de madeira de tala no Lugar de Valedoso, parroquia de Santa Cruz”. 1.- Os feitos que se declaran probados son constitutivos da infracción tipificada no artigo 30. d da Ordenanza reguladora da protección do medio natural do Concello de Cabanas, sanción tipificada como leves no artigo 31. c que leva implícita una sanción de 300 a 6.000 euros segundo o disposto no artigo 33.1, de dita norma. A dita sanción deberanse engadir a infracción da Ordenanza municipal de Policía de camiños e vías rurais así como os danos ocasionados pola saca de madeira.2.- De dita infracción consumada é responsable en concreto en concepto de autor a empresa FORESTAL A CABANA S. L, pola execución de ditos feitos tal e como queda probado no procedemento instruído a tal efecto.3.- O competente para sancionar as infraccións é o alcalde, segundo resulta do establecido no artigo 21 da Lei 7/85 de 2 de Abril, de Bases de Réxime Local.4.- Na tramitación deste procedemento observáronse as prescricións legais do regulamento do procedemento para o exercicio da potestade sancionadora, aprobado polo Real Decreto 1398/1993, de 4 de agosto. En virtude de todo o exposto e argumentado, 1º. Impoñer unha multa de 4.000,00 euros a EMPRESA FORESTAL A CABANA S. L como autor dos seguintes feitos: operacións de tala, transporte de madeira de tala no lugar de Valedoso sen autorización municipal e danos na pista forestal pola que transportaron a madeira, que constitúe una infracción leve á Ordenanza municipal reguladora da protección do medio natural do Concello de Cabanas (artigos 31. c e 33.1). 2º. Requirir a Forestal A Cabana S. L. para que proceda a reparación dos danos ocasionados na vía municipal no prazo de un mes, valorados polo arquitecto municipal en 16.500 euros, coa advertencia de que no caso de realizar dita operación no referido prazo, procederá o Concello a contratar a súa reparación pasando os gastos con cargo a dita empresa. Contra a presente resolución que agota a vía administrativa poderá interpoñer os seguintes recursos: 1º.- a) Con carácter previo e potestativo, recurso de reposición ante a Alcaldía no prazo dun mes, contado a partir do día seguinte o da notificación desta resolución, nos termos establecidos nos artigos 116 e 117 da Lei 30/1992, de réxime xurídico das administracións públicas e do procedemento administrativo común. b) Recurso contencioso-administrativo ante a Sala do Contencioso Administrativo do Tribunal Superior de Xustiza de Galicia, no prazo de dous meses contados a partir do día seguinte o da presente resolución ou dende que sexa resolto o recurso de reposición no caso de que se formulase con carácter previo, de conformidade co sinalado no artigo 46 da Lei 29/1998, reguladora da xurisdicción contencioso-administrativa.2º.-Así mesmo instrúeselle que contra este acto administrativo poderá interpoñer calquera outro recurso que estime pertinente, así como, exerce-las accións que procedan perante a xurisdicción competente. PAGAMENTO DA LIQUIDACIÓN. Na Tesourería deste Concello en horas de oficina ou por transferencia bancaria nas contas que este Concello ten nas seguintes entidades: 2080-0201-98-3110000052, Novagalicia Banco, oficina de Pontedeume.2100-5486-51-0200010305, La Caixa, oficina de Pontedeume. Facendo constar en concepto de “licenza 1ª ocupación 02/2013”, todo isto no seguinte prazo: Liquidacións notificadas entre os días 1 e 15 de cada mes, dende a data de notificación ata o día 5 do mes seguinte. Liquidacións notificadas entre o día 16 e último de cada mes, dende a data de notificación ata o día 20 do mes seguinte. Cabanas 17 de xuño de 2013 O Alcalde. Asdo. Germán Castrillón Permuy